Diari Oficial de la Generalitat Valenciana


Sumari del DOGV 6393, del 09-11-2010 (2010/11146)

RESOLUCIÓ de 3 de novembre de 2010, del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat de l'ampliació dels crèdits màxims que han de finançar les subvencions de diversos programes de foment d'ocupació, per a l'exercici 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6393

Data del DOGV
:   09-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11118


Data del document
:   03-11-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 3 de novembre de 2010, del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat de l'ampliació dels crèdits màxims que han de finançar les subvencions de diversos programes de foment d'ocupació, per a l'exercici 2010. [2010/11882]  
En el Diari Oficial de la Comunitat Valenciana de 5 de febrer de 2010, número 6200, es van publicar l'Ordre de 30 de desembre de 2009, de la Conselleria d'Economia, Hisenda i Ocupació, per la qual es regula i es convoca la concessió de subvencions de foment de l'ocupació dirigit a emprenedors per a l'any 2010, i l'Ordre de 30 de desembre de 2009, de la Conselleria d'Economia, Hisenda i Ocupació, per la qual es convoca i es regula la concessió de subvencions públiques destinades al foment de l'ocupació protegit per a persones amb discapacitat en centres especials d'Ocupació i enclavaments laborals per a l'exercici 2010.   
D'acord amb la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31 de desembre de 2009), així com d'allò disposat en l'article 47.11 del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, es va publicar en el DOCV de 13 d'abril de 2010, la Resolució de 8 d'abril de 2010 del director general del Servici Valencià d'Ocupació i Formació, per la qual es dóna publicitat de les línies de crèdit i de l'import global màxim destinat a finançar les subvencions de diversos programes de foment d'ocupació en l'exercici 2010.  
L'apartat Quatre.1 de la Resolució de 8 d'abril determinava els crèdits per a finançar les ajudes destinades a programes per l'establiment com a treballador pel seu compte i les destinades a les empreses qualificades com a I+E, establides en l'apartat 1 de l'article 14, títol II, i en el títol III, respectivament de l'esmentada ordre de 30 de desembre de 2009, per un import global de 73.613.098,00 €, dels quals 12.313.969 € són fons procedents del SPEE i 1.000.000 € estan cofinançats pel FSE, PO 2007-2013, de la Comunitat Valenciana. Posteriorment s'ha proposat una ampliació d'estos crèdits per import de 2.449.000,00 €, dels quals 1.060.000 € estan cofinançats pel FSE PO 2007-2013 de la Comunitat Valenciana i 1.389.000 € són fons procedents del SPEE.   
L'apartat Cinc a) de la Resolució de 8 d'abril, determinava els crèdits per a finançar les ajudes per als programes de creació d'ocupació estable i manteniment de llocs de treball en centres especials d'Ocupació, establides en els capítols I i II del títol II de l'esmentada Ordre de 30 de desembre, i les ajudes a unitats de suport a l'activitat professional en el marc dels servicis d'ajustament personal i social, establides en el capítol III del mateix títol, per un import global màxim de 16.012.728 €, fons procedents del SPEE. Posteriorment per resolució de 23 de juny de 2010 del secretari autonòmic d'Ocupació, director general del SERVEF (DOCV núm. 6297, de data 25 de juny de 2010) es va ampliar la dotació pressupostària citada en 3.200.00 €, que després de l'increment la dotació per a estes ajudes va arribar a un crèdit màxim de 06.198.151 €, fons procedents del SPEE. Finalment, per resolució de 24 d'agost de 2010 del secretari autonòmic d'Ocupació, director general del SERVEF (DOCV núm. 6345, de data 1 de setembre de 2010) es va ampliar la dotació pressupostària citada 1.300.00 €, dels quals 800.000- són fons procedents del SPEE i 500.000- fons propis de la Generalitat, per això després de l'increment la dotació per a estes ajudes va arribar a un crèdit global màxim de 80.528.339?.  
Vista l'existència de crèdit disponible per a incrementar el finançament pressupostari per a atendre les sol·licituds presentades en relació amb estos programes, en aplicació d'allò previst en la disposició addicional primera de l'Ordre de 30 de desembre de 2009, es publica una dotació addicional de fons sense establir un nou termini de presentació de sol·licituds.  
En conseqüència, resolc:  
Únic  
Ampliar la dotació pressupostària destinada a finançar els programes d'ocupació que, a càrrec del capítol 4 del subprograma pressupostari 322.51, Foment d'Ocupació, del Servici Valencià d'Ocupació i Formació, s'indiquen tot seguit:   
Un. Ampliar en 1.919.400 €, la dotació pressupostària en el codi de línia T0212000 per a finançar els programes d'ajudes per l'establiment com a treballador pel seu compte i les destinades a les empreses qualificades com a I+E, establides en l'apartat 1 de l'article 14, títol II, i en el títol III, respectivament de l'Ordre de 30 de desembre de 2009, amb la distribució territorial següent:  
- Direcció Territorial d'Alacant:  
· 250.000 €, cofinançats pel FSE PO 2007-2013 de la Comunitat Valenciana.  
· 130.300 €, fons procedents del SPEE.  
· 354.400 €, fons propis de la Generalitat.  
- Direcció Territorial de Castelló:  
· 225.000 €, cofinançats pel FSE PO 2007-2013 de la Comunitat Valenciana.  
· 225.000 €, fons propis de la Generalitat.  
- Direcció Territorial de València:  
· 250.000 €, cofinançats pel FSE PO 2007-2013 de la Comunitat Valenciana.  
· 130.300 €, fons procedents del SPEE.  
· 354.400 €, fons propis de la Generalitat.  
Dos. Ampliar en 1.100.000 €, dels quals 933.000 € són fons procedents del SPEE i 167.000 € són fons propis de la Generalitat, la dotació pressupostària en el codi línia T 2240000, per a finançar les ajudes dels programes de creació d'ocupació estable i manteniment de llocs de treball en centres especials d'Ocupació, establides en els capítols I i II del títol II de l'ordre de 30 de desembre de 2009, i les ajudes a unitats de suport a l'activitat professional en el marc dels servicis d'ajustament personal i social, establides en el capítol III del mateix títol.  
Després de l'increment la dotació per a estes ajudes arriba a un crèdit global màxim de 08.738.778 euros.  
Contra este acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà al de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant l'òrgan que dicta esta resolució en el termini d'un mes, computat en els termes ja dits, segons allò disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació. Quan la persona interessada siga una administració pública, podrà efectuar requeriment previ a la interposició del recurs contenciós administratiu, davant l'òrgan competent en el termini de dos mesos que es computaran a partir de l'endemà de la seua publicació, en els termes previstos en l'article 44 de la Llei 29/1998.  
València, 3 de novembre de 2010.- El secretari autonòmic d'Ocupació i director general del SERVEF: Luis Lobón Martín.